CELEX: 32014R0568
Language: lv
Date: 2014-02-18 00:00:00
Title: Komisijas Deleģētā regula (ES) Nr. 568/2014 ( 2014. gada 18. februāris ), ar ko groza Eiropas Parlamenta un Padomes Regulas (ES) Nr. 305/2011 V pielikumu attiecībā uz būvizstrādājumu ekspluatācijas īpašību noturības novērtējumu un pārbaudi

27.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 157/76
            
         KOMISIJAS DELEĢĒTĀ REGULA (ES) Nr. 568/2014
   (2014. gada 18. februāris),
   ar ko groza Eiropas Parlamenta un Padomes Regulas (ES) Nr. 305/2011 V pielikumu attiecībā uz būvizstrādājumu ekspluatācijas īpašību noturības novērtējumu un pārbaudi
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 60. panta e) punktu,
   tā kā:
   
               (1)
            
            
               Ievērojot Regulas (ES) Nr. 305/2011 28. pantu, būvizstrādājumu ekspluatācijas īpašību noturības novērtējums un pārbaude attiecībā uz to būtiskiem raksturlielumiem ir jāveic saskaņā ar Regulas (ES) Nr. 305/2011 V pielikumā noteiktajām sistēmām.
            
         
               (2)
            
            
               V pielikums būtu jāpielāgo, lai saskaņā ar tā piemērošanā gūto praktisko pieredzi to pielāgotu tehnikas attīstībai, lai paredzētu īpašus noteikumus attiecībā uz izstrādājumiem, par kuriem ir izdots Eiropas tehniskais novērtējums, kā arī lai uzlabotu minētajā pielikumā izmantoto aprakstu un terminu skaidrību, precizitāti un konsekvenci.
            
         
               (3)
            
            
               Šāda pielāgošana atvieglotu darbu ražotājiem un paziņotajām iestādēm, kas pilnvarotas veikt trešo personu uzdevumus būvizstrādājumu ekspluatācijas īpašību noturības novērtējuma un pārbaudes procesā, samazinātu administratīvo slogu un uzlabotu skaidrību par Regulas (ES) Nr. 305/2011 interpretāciju, tādējādi labvēlīgi ietekmējot būvniecības nozares konkurētspēju kopumā.
            
         
               (4)
            
            
               Regulā (ES) Nr. 305/2011 ir paredzēts, ka ražotājs atbild par jebkura izstrādājuma, ko tas vēlas laist tirgū, tipa noteikšanu. Tajā pašā kontekstā Regulas (ES) Nr. 305/2011 pamatā esošā loģika neparedz izstrādājuma sertifikācijas pastāvēšanu, savukārt paziņotās iestādes atbild tikai par to būvizstrādājumu ekspluatācijas īpašību novērtējumu, kuru noturība pēc tam ir jāsertificē. V pielikumā būtu labāk jāatspoguļo šī pienākumu sadale starp ražotāju un paziņotajām iestādēm, atstājot negrozītus minēto dalībnieku pienākumus.
            
         
               (5)
            
            
               Tā kā paziņotajām iestādēm faktiski nav iespējams pastāvīgi uzraudzīt ražošanas procesa kontroli un praksē tas netiek darīts, atsauce būtu drīzāk jāizdara uz uzraudzības nepārtraukto raksturu.
            
         
               (6)
            
            
               Par būvizstrādājumiem, uz kuriem neattiecas vai ne pilnībā attiecas saskaņotie standarti, tehniskā novērtējuma iestāde var izdot Eiropas tehnisko novērtējumu (ETN). Ievērojot Regulas (ES) Nr. 305/2011 2. panta 13. punktu, šādā ETN jau ietilpst konkrētā izstrādājuma ekspluatācijas īpašību novērtējums saistībā ar tā būtiskajiem raksturlielumiem. Jebkāda turpmāka šā novērtēšanas procesa pareizības kontrole neradītu nekādu pievienoto vērtību, bet tikai radītu nevajadzīgus izdevumus ražotājiem. Uzņēmumi jau ir pieprasījuši ETN, un tiem vajag juridisko noteiktību attiecībā uz trešo personu uzdevumiem, kas jāveic minēto būvizstrādājumu ekspluatācijas īpašību noturības novērtējuma un pārbaudes procesā.
            
         
               (7)
            
            
               Lai labāk atspoguļotu pašreizējo praksi, būtu jāpielāgo paziņoto iestāžu veidu nosaukumi un to attiecīgo uzdevumu apraksts.
            
         
               (8)
            
            
               Regulas (ES) Nr. 305/2011 V pielikuma 3. iedaļā minētais termins “trokšņa absorbcija” ir tehniski jāpielāgo, lai panāktu novērtējamo būtisko raksturlielumu precīzāku aprakstu un lielāku konsekvenci ar attiecīgajās saskaņotajās tehniskajās specifikācijās lietoto terminoloģiju.
            
         
               (9)
            
            
               Lai nodrošinātu ražotājiem vienmērīgu pāreju, viņiem vajadzētu būt tiesībām turpināt lietot sertifikātus un citus dokumentus, ko izdevušas paziņotās iestādes saskaņā ar Regulas (ES) Nr. 305/2011 V pielikumu pirms šīs regulas stāšanās spēkā,
            
         IR PIEŅĒMUSI ŠO REGULU.
   1. pants
   Regulas (ES) Nr. 305/2011 V pielikumu aizstāj ar šīs regulas pielikuma tekstu.
   2. pants
   Uzskata, ka sertifikāti un citi dokumenti, ko izdevušas paziņotās iestādes saskaņā ar Regulas (ES) Nr. 305/2011 V pielikumu pirms šīs regulas stāšanās spēkā, atbilst šai regulai.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. februārī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 88, 4.4.2011., 5. lpp.
   
   
      PIELIKUMS
      
         
            “V PIELIKUMS
            EKSPLUATĀCIJAS ĪPAŠĪBU NOTURĪBAS NOVĒRTĒJUMS UN PĀRBAUDE
            1.   EKSPLUATĀCIJAS ĪPAŠĪBU NOTURĪBAS NOVĒRTĒJUMA UN PĀRBAUDES SISTĒMAS
            Ražotājs sagatavo deklarāciju par ekspluatācijas īpašībām un nosaka izstrādājuma tipu, pamatojoties uz ekspluatācijas īpašību noturības novērtējumiem un pārbaudēm, kas veiktas atbilstīgi šādām sistēmām:
            1.1.   “1+” sistēma
            
            
                        a)
                     
                     
                        Ražotājs veic:
                        
                                    i)
                                 
                                 
                                    ražošanas procesa kontroli;
                                 
                              
                                    ii)
                                 
                                 
                                    ražotāja ražotnē ņemtu paraugu turpmāku testēšanu saskaņā ar noteikto testēšanas plānu.
                                 
                              
                  
                        b)
                     
                     
                        Paziņotā izstrādājuma sertifikācijas iestāde lemj par būvizstrādājuma ekspluatācijas īpašību noturības sertifikāta izdošanu, ierobežošanu, apturēšanu vai atsaukšanu, pamatojoties uz šādu minētās iestādes veiktu novērtējumu un pārbaužu rezultātiem:
                        
                                    i)
                                 
                                 
                                    būvizstrādājuma ekspluatācijas īpašību novērtējumu, pamatojoties uz minētā izstrādājuma testēšanu (tostarp paraugu atlasi), aprēķiniem, izstrādājuma specifikāciju tabulā norādītajām vērtībām vai apraksta dokumentāciju;
                                 
                              
                                    ii)
                                 
                                 
                                    ražotnes un ražošanas procesa kontroles sākotnējo inspicēšanu;
                                 
                              
                                    iii)
                                 
                                 
                                    ražošanas procesa kontroles nepārtrauktu uzraudzību, novērtēšanu un pārbaudēm;
                                 
                              
                                    iv)
                                 
                                 
                                    tādu paraugu kontroltestēšanu, ko paziņotā izstrādājuma sertifikācijas iestāde ir paņēmusi ražotnē vai ražotāja noliktavās.
                                 
                              
                  1.2.   “1” sistēma
            
            
                        a)
                     
                     
                        Ražotājs veic:
                        
                                    i)
                                 
                                 
                                    ražošanas procesa kontroli;
                                 
                              
                                    ii)
                                 
                                 
                                    ražotāja ražotnē ņemtu paraugu turpmāku testēšanu saskaņā ar noteikto testēšanas plānu.
                                 
                              
                  
                        b)
                     
                     
                        Paziņotā izstrādājuma sertifikācijas iestāde lemj par būvizstrādājuma ekspluatācijas īpašību noturības sertifikāta izdošanu, ierobežošanu, apturēšanu vai atsaukšanu, pamatojoties uz šādu minētās iestādes veiktu novērtējumu un pārbaužu rezultātiem:
                        
                                    i)
                                 
                                 
                                    būvizstrādājuma ekspluatācijas īpašību novērtējumu, pamatojoties uz minētā izstrādājuma testēšanu (tostarp paraugu atlasi), aprēķiniem, izstrādājuma specifikāciju tabulā norādītajām vērtībām vai apraksta dokumentāciju;
                                 
                              
                                    ii)
                                 
                                 
                                    ražotnes un ražošanas procesa kontroles sākotnējo inspicēšanu;
                                 
                              
                                    iii)
                                 
                                 
                                    ražošanas procesa kontroles nepārtrauktu uzraudzību, novērtēšanu un pārbaudēm.
                                 
                              
                  1.3.   “2+” sistēma
            
            
                        a)
                     
                     
                        Ražotājs veic:
                        
                                    i)
                                 
                                 
                                    būvizstrādājuma ekspluatācijas īpašību novērtējumu, pamatojoties uz minētā izstrādājuma testēšanu (tostarp paraugu atlasi), aprēķiniem, izstrādājuma specifikāciju tabulā norādītajām vērtībām vai apraksta dokumentāciju;
                                 
                              
                                    ii)
                                 
                                 
                                    ražošanas procesa kontroli;
                                 
                              
                                    iii)
                                 
                                 
                                    ražotāja ražotnē ņemtu paraugu turpmāku testēšanu saskaņā ar noteikto testēšanas plānu.
                                 
                              
                  
                        b)
                     
                     
                        Paziņotā ražošanas kontroles sertifikācijas iestāde lemj par ražošanas procesa kontroles atbilstības sertifikāta izdošanu, ierobežošanu, apturēšanu vai atsaukšanu, pamatojoties uz šādu minētās iestādes veiktu novērtējumu un pārbaužu rezultātiem:
                        
                                    i)
                                 
                                 
                                    ražotnes un ražošanas procesa kontroles sākotnējo inspicēšanu;
                                 
                              
                                    ii)
                                 
                                 
                                    ražošanas procesa kontroles nepārtrauktu uzraudzību, novērtēšanu un pārbaudēm.
                                 
                              
                  1.4.   “3” sistēma
            
            
                        a)
                     
                     
                        Ražotājs veic ražošanas procesa kontroli.
                     
                  
                        b)
                     
                     
                        Paziņotā laboratorija novērtē būvizstrādājuma ekspluatācijas īpašības, pamatojoties uz minētā izstrādājuma testēšanu (par pamatu ņemot ražotāja atlasītos paraugus), aprēķiniem, izstrādājuma specifikāciju tabulā norādītajām vērtībām vai apraksta dokumentāciju.
                     
                  1.5.   “4” sistēma
            
            
                        a)
                     
                     
                        Ražotājs veic:
                        
                                    i)
                                 
                                 
                                    būvizstrādājuma ekspluatācijas īpašību novērtējumu, pamatojoties uz minētā izstrādājuma testēšanu, aprēķiniem, izstrādājuma specifikāciju tabulā norādītajām vērtībām vai apraksta dokumentāciju;
                                 
                              
                                    ii)
                                 
                                 
                                    ražošanas procesa kontroli.
                                 
                              
                  
                        b)
                     
                     
                        Uzdevumu, kuros būtu jāiesaistās paziņotajai iestādei, nav.
                     
                  1.6.   Būvizstrādājumi, par kuriem ir izdots Eiropas tehniskais novērtējums
            
            Paziņotās iestādes, kuras veic uzdevumus atbilstīgi “1+”, “1” un “3” sistēmai, kā arī ražotāji, kuri veic uzdevumus atbilstīgi “2+” un “4” sistēmai, Eiropas tehnisko novērtējumu, kas izdots par konkrēto būvizstrādājumu, uzskata par minētā būvizstrādājuma ekspluatācijas īpašību novērtējumu. Tāpēc paziņotās iestādes un ražotāji neveic uzdevumus, kas minēti attiecīgi 1.1. punkta b) apakšpunkta i) punktā, 1.2. punkta b) apakšpunkta i) punktā, 1.3. punkta a) apakšpunkta i) punktā, 1.4. punkta b) apakšpunktā un 1.5. punkta a) apakšpunkta i) punktā.
            2.   EKSPLUATĀCIJAS ĪPAŠĪBU NOVĒRTĒJUMĀ UN PĀRBAUDĒS IESAISTĪTĀS IESTĀDES
            Ņemot vērā būvizstrādājumu ekspluatācijas īpašību noturības novērtēšanā un pārbaudē iesaistīto paziņoto iestāžu funkcijas, ir jāizšķir:
            
                        1)
                     
                     
                        izstrādājuma sertifikācijas iestāde – saskaņā ar VII nodaļu paziņota iestāde, kam ir jāveic ekspluatācijas īpašību noturības sertifikācija;
                     
                  
                        2)
                     
                     
                        ražošanas kontroles sertifikācijas iestāde – saskaņā ar VII nodaļu paziņota iestāde, kam ir jāveic ražošanas procesa kontroles sertifikācija;
                     
                  
                        3)
                     
                     
                        laboratorija – saskaņā ar VII nodaļu paziņota struktūra, kam ir jāmēra, jāpārbauda, jātestē, jāaprēķina vai citā veidā jānosaka būvizstrādājumu ekspluatācijas īpašības.
                     
                  3.   HORIZONTĀLIE PAZIŅOJUMI: TĀDI BŪTISKU RAKSTURLIELUMU GADĪJUMI, ATTIECĪBĀ UZ KURIEM NAV PRASĪTA ATSAUCE UZ ATTIECĪGU SASKAŅOTU TEHNISKO SPECIFIKĀCIJU
            
                        1.
                     
                     
                        Ugunsreakcija (degamība)
                     
                  
                        2.
                     
                     
                        Ugunsizturība
                     
                  
                        3.
                     
                     
                        Ārējā ugunsizturība
                     
                  
                        4.
                     
                     
                        Akustiskās īpašības
                     
                  
                        5.
                     
                     
                        Bīstamu vielu emisija”